b'\n_START_ARTICLE_\nHenry Alford\n_START_SECTION_\nBuhay\n_START_PARAGRAPH_\nIsinilang si Alford sa London, sa isang pamilyang Somerset, na nakapagbigay ng limang magkakasunod na salinlahi ng mga pari sa Simbahang Angglikano.  Sa unang mga taon ng kaniyang buhay, namuhay siyang kapiling ang kaniyang amang namatayan na ng asawa, na isang kurado ng Steeple Ashton sa Wiltshire.  Bilang bata, maaga siyang kumilos na katulad ng mga may-edad nang tao, at nakasulat na siya ng ilang mga tulang Latin bago pa man umabot sa gulang na sampu, isang kasaysayan ng mga Hudyo, at isang magkakasunud-sunod ng homiletikong balangkas.  Makaraan ang isang mahaba o peripatetikong kurso sa paaralan, nagtuloy siya sa Kolehiyong Trinity sa Cambridge noong 1827, bilang isang iskolar.  Noong 1832, isa na siyang ika-34 na tagapagdebate o wrangler at ika-walong "klasiko", at naging kasaping-kapatid sa kapatiran ng Kolehiyong Trinity.\n_START_SECTION_\nPiling sipi\n_START_PARAGRAPH_\nIsa itong sipi mula sa isang tulang sinulat ni Henry Alford (nasa orihinal na tekstong Ingles):_NEWLINE_Come, ye thankful people come_NEWLINE_Raise the song of harvest home;_NEWLINE_All is safely gathered in_NEWLINE_Ere the winter storm begins._NEWLINE_All the blessings of the field,_NEWLINE_All the stores the gardens yield,_NEWLINE_All the fruits in full supply_NEWLINE_Ripened \'neath the summer sky.'